Everwaiting Serenade
Everwaiting Serenade ass eng lëtzebuergesch Melodic Hardcore a Metalband vun Esch-Uelzecht.

Bandgeschicht

D'Grupp gouf 2005 gegrënnt. De Sänger Julien Primout war scho bei Gruppe wéi Hot Buddha an Disciples of Zypher aktiv.
D'Joer drop huet Everwaiting Serenade mam Produzent Charel Stoltz hiren Debütrelease The Caress verëffentlecht.

2008 huet d'Grupp déi lëtzebuergesch Editioun vum Metal-Battle-Kontest gewonnen, deen et hir erlaabt huet um bekannten däitsche Wacken Open Air Festival ze spillen.

Den 13. Mäerz 2009 ass hiren Album Lungwork um Wolzer Musekslabel Granny Records erauskomm. Op der Releaseparty an der Escher Kulturfabrik gouf d'Grupp vun ExInferis, vu Fast Friday a vu Miles to Perdition ënnerstëtzt. Den 28. Mee 2011 ass d'EP All Rise verëffentlecht ginn. Am selwechte Joer gouf och e Museksvideo fir d'Lidd Overflow gedréint.

De Sänger Julien Primout ass och als Rapper am Hip-Hop-Projet Freshdax aktiv.

De 25. Januar 2019 hunn Everwaiting Serenade a Falling Promises sech zesummegedoe fir d'Supergroup Fallen Serenade ze grënnen.

Discographie

Albumen 
 2009: Lungwork
 2015: No Harbor

EPen
 2006: The Caress
 2011: All Rise

Singelen
 2013: Blanks
 2013: Counterweight

Um Spaweck 
 Facebook a ReverbNation
 Everwaiting Serenade op Rate Your Music

Lëtzebuergesch Rockgruppen